# Rekomendacijos dėl kultūros paveldo skaitmeninimui

# įsigyjamos įrangos

# Šiame dokumente pateikiamas kompiuterinės, programinės bei foto įrangos aprašymas yra rekomendacinio pobūdžio. Jos skirtos visoms atminties institucijoms, planuojančioms įsigyti arba atnaujinti įrangą, reikalingą  kultūros paveldo objektams skaitmeninti. Rekomendacijos parengtos atsižvelgiant į įrangos našumą bei testų rezultatus, nenurodant konkrečių prekių modelių, jų dalių gamintojų. Įranga, kurios specifikacijos pateikiamos, turėtų užtikrinti našų ir produktyvų darbą, nekelti rūpesčių ar trukdžių su ja dirbantiems asmenims. Jei įstaiga turi  galimybę, jai rekomenduojama įsigyti kuo kokybiškesnę ir našesnę, nors ir brangesnę, įrangą.

# Rekomendacijos stacionariam kompiuteriui

## Pagrindinės kompiuterio charakteristikos:

1. **Centrinio procesoriaus (CPU) taktinis dažnis.** Matuojama hercais (Hz, MHz, GHz). Kuo didesnis šis dažnis ir aukštesnės klasės procesorius, tuo greičiau veikia kompiuteris. Taip pat svarbus CPU branduolių skaičius.
2. **Standžiojo disko (duomenų kaupiklio) talpa ir greitaveika.** Talpa matuojama baitais (GB, TB), HDD diskų greitaveiką nusako duomenų perdavimo pralaidumas MB/s. HDD diskai yra pigesni ir gali būti didesnės talpos negu SSD. Tuo tarpu SSD yra greitesni, juose nėra judančių detalių.
3. **Darbinės atminties (RAM) talpa ir greitaveika.** Pagrindiniai parametrai tokie patys, kaip ir standžiojo disko. Atkreiptinas dėmesys į tai, kad padidinus RAM talpą du kartus kompiuterio darbo sparta dvigubai nepadidės.
4. **Vaizdo posistemis (GPU).** Šiuolaikiniai procesoriai dažnai turi integruotą vaizdo posistemį. Jo pakanka nesudėtingiems darbams su skaitmeninėmis fotografijomis ir vaizdo įrašais atlikti. Esant poreikiui galima atskirai įsigyti vaizdo posistemiu (vaizdo plokštę su PCI-E jungtimi).

## Rekomenduojamos nuorodos:

Kompiuterinės technikos testų rezultatai [https://www.cpubenchmark.net](https://www.cpubenchmark.net/)

Vaizdo plokščių (GPU) testų rezultatai [https://www.videocardbenchmark.net](https://www.videocardbenchmark.net/)

Žemiau rasite pateiktus stacionariam kompiuteriui keliamus minimalius reikalavimus bei pagrindinius kompiuterio parametrus, žyminčius jų galingumą bei našumą. Taip pat nurodoma, į kuriuos parametrus vertėtų atsižvelgti norint įsigyti kompiuterį, skirtą dirbti kuriant ir apdorojant vidutinio dydžio skenuotus skaitmeninius vaizdus bei apdoroti skaitmenines fotografijas ir skaitmeninius vaizdo įrašus.

Šiuolaikiniai rinkoje esantys kompiuteriai yra ženkliai patobulinti, todėl dažnai net patys pigiausi yra pakankamai pajėgūs atlikti visus raštvedybos darbus ir apdoroti skenuotus skaitmeninius vaizdus bei skaitmenines fotografijas.

Galingesnių stacionarių kompiuterių, skirtų apdoroti didelius skenuotus skaitmeninius vaizdus, kaina prasideda nuo 600 Eur.

## Rekomendacijos procesoriui (CPU)

Dauguma šiuo metu rinkoje esančių procesorių – tiek *Intel*, tiek *AMD* gamybos – atitinka šiuos reikalavimus: turi mažiausiai 2 fizinius branduolius, palaiko tiek 32, tiek 64 bitų sistemas.

Procesoriaus našumas, pagal *PassMark – CPU Mark* (www.cpubenchmark.net), rekomenduojamas ne mažesnis negu 4 000 taškų, galingesnių procesorių, kurie skirti dirbti su dideliais skaitmeniniais vaizdais, – ne mažiau kaip 5 500 taškų.

Kaip pavyzdžius galima paminėti *Intel Core i3/i5/i7* serijų arba *AMD FX* serijos procesorius.

## Rekomendacijos vaizdo posistemiui (GPU)

Šiuolaikiniai procesoriai dažnai turi integruotą vaizdo posistemį. Jo pakanka aukščiau minėtiems nesudėtingiems darbams su skaitmeninėmis fotografijomis ir vaizdo įrašais atlikti.

Pagal *PassMark – G3D Mark* (www.videocardbenchmark.net), testo rezultatas turėtų būti ne mažesnis kaip 750 taškų. Vaizdo posistemių, skirtų darbui su dideliais skaitmeniniais

vaizdais, šis parametras turėtų būti ne mažesnis kaip 1500 taškų. Šiuo atveju papildomai rekomenduojama įsigyti ir atskirą vaizdo posistemį (vaizdo plokštę su PCI-E jungtimi).

## Rekomendacijos operatyvinei atminčiai (RAM)

Šiuo metu rinkoje vyrauja DDR4 2 133 / 2 400 / 2 666 MHz dažnio RAM atmintinės. Jos dydis kompiuterio konfigūracijoje turi nemažą reikšmę, todėl, renkantis kompiuterį, rekomenduojama, kad jame būtų kiek galima daugiau RAM atminties.

Jei planuojama įsigyti kompiuterį, skirtą nesudėtingiems darbams, rekomenduojamas minimalus RAM atminties kiekis yra 8 GB (GB – gigabaitas). Tokiu atveju reikia naudoti 64 bitų operacinę sistemą (pvz., *Windows 10* 64 bitų). 32 bitų operacinė sistema naudojama tada, kai kompiuteryje yra 2–3 GB RAM atmintis (kompiuteris su 32 bitų operacine sistema dėl tam tikrų techninių apribojimų nesugebės išnaudoti daugiau nei 3–3,5 GB RAM).

Perkant kompiuterį, skirtą dirbti daugiausia su skaitmeniniais vaizdais, verta įsigyti 64 bitų operacinę sistemą su didesnia kaip 8 GB RAM atmintine. 64 bitų operacinė sistema palaiko labai didelį RAM kiekį, todėl, esant poreikiui, RAM atmintį galima nesunkiai padidinti.

## Rekomendacijos vidiniam duomenų kaupikliui (HDD, SSD)

Reikėtų orientuotis į ne mažesnį kaip 1 TB (TB – terabaitas = 1 024 GB) HDD duomenų kaupiklį SSD (rekomenduoajame) ar HDD, kuris būtų ne lėtesnis kaip 7 200 rpm (rpm – apsisukimai per minutę). Kompiuteriuose, naudojamuose darbui su skaitmeniniais vaizdais, rekomenduojamas 1–2 TB duomenų kaupiklis.

Šiuo metu yra gana ženkliai atpigę naujos kartos duomenų kaupikliai – SSD diskai ir naujausi SSDs kurie pasižymi didesne sparta. SSD diską labai rekomenduojama naudoti kaip sisteminį, kuriame būtų įrašyta operacinė sistema ir visos naudojamos programos. Tai gerokai paspartina bendrą kompiuterio našumą.

## Rekomendacijos stacionariems kompiuteriams

Žemiau pateiktos lentelės, kurios gali būti naudojamos aprašant kompiuterio ir kitos įrangos specifikaciją, reikalingą pateikti įrangos techninėje specifikacijoje.

Aprašytai kompiuterinei įrangai privalo būti suteikiama ne trumpesnė kaip 2 metų garantija (pagal Europos Sąjungos reglamentą), tačiau už papildomą mokestį galima įsigyti ir 3 metų garantiją.

Šiuo metu rekomenduojamo ekonominės klasės kompiuterio specifikacija pateikta lentelėje Nr. 1. Tokio kompiuterio vidutinė kaina rinkoje yra apie 400–500 Eur.

***Lentelė Nr. 1. Rekomenduojamo kompiuterio parametrai (ekonominis variantas)***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Procesorius (CPU) | Ne mažiau kaip 2 fiziniai branduoliai, suderinamas su 64 bitų operacine sistema. Našumas ne mažesnis kaip 4 000 (pagal *PassMark – CPU Mark*).Testo rezultatus galima rasti: [https://www.cpubenchmark.net/](http://www.cpubenchmark.net/cpu_list.php)c[pu\_list.php.](http://www.cpubenchmark.net/cpu_list.php) |
| 2. | Operatyvinė atmintis (RAM) | Ne mažesnė kaip 8 GB, DDR4 tipo, nuo 2 133 MHz dažnio. Pagrindinėje plokštėje turi likti bent viena laisva jungtis RAMatminčiai plėsti. |
| 3. | Duomenų kaupiklis (HDD, SSD) | Ne mažesnis kaip 1 TB HDD, SATA 3.0, 7 200 rpm; arba ne mažesnis kaip 128 GB SSD (operacinei sistemai ir programoms), SATA 3.0, 500 / 500 MB/s (skaitymo / rašymo sparta) + 1 TB HDD (duomenims), SATA 3.0, 7 200 rpm. |
| 4. | Vaizdo posistemis (GPU) | Gali būti ir integruotas, ne mažiau kaip 1 GB darbinės atminties, našumas ne mažesnis kaip 750 (pagal *PassMark – G3D Mark*). Testo rezultatus galima rasti: [https://www.videoc](http://www.videocardbenchmark.net/gpu_list.php)a[rdbenchmark.net/gpu\_list.php.](http://www.videocardbenchmark.net/gpu_list.php) |
| 5. | Garso posistemis | Gali būti ir integruotas. |
| 6. | Tinklo siejiklis | Integruotas 10/100/1000 Mbps *Ethernet* tinklas. |
| 7. | Jungtys (vidinės) | Ne mažiau kaip 1 × PCI-E x16, 1 × PCI-E x1, 4 × SATA 3.0, 2 × DDR4. |
| 8. | Jungtys (išorinės) | Ne mažiau kaip 6 × USB 2.0 (iš jų ne mažiau kaip 2 priekinėje korpuso dalyje), 2 × USB 3.0, 1 × VGA, 1 × DVI, 1 × HDMI, taip pat išvadai mikrofonui ir ausinėms (tiek priekinėje, tiek galinėje korpuso dalyse). |
| 9. | Atminties kortelių skaitytuvas | Atminties kortelių skaitytuvas, ne mažiau kaip *4-in-1*. |
| 10. | Optinis įrenginys | DVD±RW, įrašantis ne mažiau kaip 16x greičiu. |
| 11. | Maitinimo šaltinis (PSU) | Ne mažiau kaip 350 W. Su PFC. Naudingumo koeficientas ne mažesnis nei 80 %. Su 12 cm skersmens ventiliatoriumi.Apsaugos: *Output over voltage protection*; *Short circuit protection*. |
| 12. | Operacinė sistema (OS) | *Windows 10* 64 bitų (arba lygiavertė). Kompiuteris privalo turėti *Windows* operacinės sistemos sertifikatą.Pastaba. Įstaigose, kuriose naudojamas domeninis vidinis tinklas (*Windows domain*), su perkamu kompiuteriu būtina įsigyti *Windows 10 Pro* 64 bitų versiją (arba lygiavertę). |
| 13. | Klaviatūra | Su lietuviškomis raidėmis. USB ar belaidė jungtis. |
| 14. | Pelė | Optinė, dviejų klavišų, su ratuku. USB ar belaidė jungtis. |

Šiuo metu rekomenduojamo galingesnio kompiuterio, daugiausia skirto dirbti su skaitmeniniais vaizdais, garso bei vaizdo įrašais, specifikacija pateikta lentelėje Nr. 2. Tokio kompiuterio vidutinė kaina rinkoje yra apie 600–700 Eur ir daugiau.

***Lentelė Nr. 2. Rekomenduojamo kompiuterio parametrai (galingesnis kompiuteris)***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Procesorius (CPU) | Ne mažiau kaip 4 fiziniai branduoliai, suderinamas tiek su 32 bitų, tiek su 64 bitų operacine sistema. Našumas ne mažesnis kaip 5 500 (pagal *PassMark – CPU Mark*).Testo rezultatus galima rasti: [https://www.cpubenchmark.net](http://www.cpubenchmark.net/cpu_list.php) |
| 2. | Operatyvinė atmintis (RAM) | Ne mažesnė kaip 8 GB, DDR4 tipo, nuo 2 133 MHz dažnio. Pagrindinėje plokštėje turi likti bent dvi laisvos jungtys RAM atminčiai plėsti. |
| 3. | Duomenų kaupiklis (HDD, SSD, SSDs) | Ne mažesnis kaip 250 GB SSD (operacinei sistemai ir programoms), SATA 3.0, 500 / 500 MB/s (skaitymo / rašymosparta) ir ne mažesnis kaip 1 TB HDD (duomenims),SATA 3.0, 7 200 rpm. |
| 4. | Vaizdo posistemis (GPU) | Integruotas ir papildomas vaizdo posistemis (vaizdo plokštė su PCI-E jungtimi), ne mažiau kaip 2 GB darbinės atminties, našumas ne mažesnis kaip 1 500 taškų (pagal *PassMark – G3D Mark*). Testo rezultatus galima rasti: [https://www.videoc](http://www.videocardbenchmark.net/gpu_list.php)a[rdbenchmark.net/gpu\_list.php](http://www.videocardbenchmark.net/gpu_list.php) |
| 5. | Garso posistemis | Gali būti ir integruotas. |
| 6. | Tinklo siejiklis | Integruotas 10/100/1000 Mbps *Ethernet* tinklas. |
| 7. | Jungtys (vidinės) | Ne mažiau kaip 2 × PCI-E x16, 2 × PCI-E x1, 4 × SATA 3.0, 4 × DDR4. |
| 8. | Jungtys (išorinės) | Ne mažiau kaip 6 × USB 2.0 (iš jų ne mažiau kaip 2 priekinėje korpuso dalyje), 2 × USB 3.0, 1 × VGA, 1 × DVI, 1 × HDMI, taip pat išvadai mikrofonui ir ausinėms (tiek priekinėje, tiek galinėje korpuso dalyse). |
| 9. | Atminties kortelių skaitytuvas | Atminties kortelių skaitytuvas ne mažiau kaip *4-in-1*. |
| 10. | Optinis įrenginys | DVD±RW, įrašantis ne mažiau kaip 16x greičiu. |
| 11. | Maitinimo šaltinis (PSU) | Ne mažiau kaip 450 W. Su PFC. Naudingumo koeficientas ne mažesnis nei 80 %. Su 12 cm skersmens ventiliatoriumi.Apsaugos: *Output over voltage protection*; *Short circuit protection*. |
| 12. | Operacinė sistema (OS) | *Windows 10* 64 bitų (arba lygiavertė). Kompiuteris privalo turėti *Windows* operacinės sistemos sertifikatą.Pastaba. Įstaigose, kuriose naudojamas domeninis vidinis tinklas (*Windows domain*), su perkamu kompiuteriu būtina įsigyti *Windows 10 Pro* 64 bitų versiją (arba lygiavertę). |
| 13. | Klaviatūra | Su lietuviškomis raidėmis. USB jungtis ar belaidė. |
| 14. | Pelė | Optinė, dviejų klavišų, su ratuku. USB jungtis ar belaidė. |

# Rekomendacijos nenutrūkstamo maitinimo šaltiniui

Norint užtikrinti patikimą ir nenutrūkstamą darbą kompiuteriu, rekomenduojama naudoti nenutrūkstamo maitinimo šaltinius (UPS). Turėdami juos, netikėtai dingus elektrai, neprarasite redaguojamų dokumentų bei apsaugosite kompiuterį nuo elektros įtampos šuolių ir trikdžių.

Nenutrūkstamo maitinimo šaltinio specifikacija pateikta lentelėje Nr. 3. Šių įrenginių, priklausomai nuo jų veikimo laiko. vidutinė kaina rinkoje yra apie 70–150 Eur.

***Lentelė Nr. 3. Rekomenduojamo nenutrūkstamo maitinimo šaltinio parametrai.***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | UPS įrenginys | Ne mažiau kaip 4 lizdai su apsauga nuo srovės viršįtampių (*CEE 7/7P SCHUKO* lizdai), ne mažiau kaip 4 lizdai su rezerviniu maitinimu ir apsauga nuo srovės viršįtampių (*CEE 7/7P SCHUKO* lizdai). |
| 2. | UPS teikiamas galingumas | Ne mažesnis kaip 400 W / 700 VA. |

# Rekomendacijos nešiojamam kompiuteriui

Nešiojamo kompiuterio specifikacija pateikta lentelėje Nr. 4. Tokio kompiuterio vidutinė kaina rinkoje yra apie 500–600 Eur ir daugiau.

***Lentelė Nr. 4. Rekomenduojamo nešiojamo kompiuterio parametrai***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Procesorius (CPU) | Ne mažiau kaip 2 fiziniai branduoliai su 64 bitų operacine sistema. Našumas ne mažesnis kaip 4 000 taškų (pagal *PassMark – CPU Mark*).Testo rezultatus galima rasti: [https://www.cpubenchmark.net/laptop.htm](http://www.cpubenchmark.net/laptop.html)l[.](http://www.cpubenchmark.net/laptop.html) |
| 2. | Operatyvinė atmintis (RAM) | Ne mažesnė kaip 4 GB, DDR4 tipo, nuo 2133 MHz dažnio. Pagrindinėje plokštėje turi likti bent viena laisva jungtis RAM atminčiai plėsti. |
| 3. | Duomenų kaupiklis (SSD) | Ne mažiau kaip 128 GB, SATA 3.0, 500 / 500 MB/s (skaitymo/ rašymo sparta). |
| 4. | Vaizdo posistemis (GPU) | Gali būti ir integruotas, ne mažiau kaip 1 GB darbinės atminties, našumas ne mažesnis kaip 800 taškų (*PassMark – G3D Mark*). Testo rezultatus galima rasti: [https://www.videoc](http://www.videocardbenchmark.net/gpu_list.php)a[rdbenchmark.net/gpu\_list.php.](http://www.videocardbenchmark.net/gpu_list.php) |
| 5. | Garso posistemis | Gali būti ir integruotas. |
| 6. | Tinklo siejiklis | Integruotas 10/100/1000 Mbps *Ethernet* tinklas. |
| 7. | Bevielio ryšio priemonės | Integruotas *Wi-Fi* (802.11 b/g/n/ac) ir *Bluetooth* 4.0 bevielis tinklas. |
| 8. | Jungtys | Ne mažiau kaip 3 × USB 2.0/3.0 (iš jų bent 1 × USB 3.0),1 × VGA, 1 × HDMI, taip pat išvadai mikrofonui ir ausinėms. |
| 9. | Optinis įrenginys | DVD±RW, įrašantis ne mažesniu kaip 16x greičiu. |
| 10. | Maitinimo šaltinis | Ne mažiau kaip 6 elementų (angl. *cell*) baterija. |
| 11. | Ekranas | Ne mažesnis kaip 15,4 colio, raiška ne mažesnė kaip 1 366 × 768 taškų. |
| 12. | Operacinė sistema | *Windows 10* 64 bitų (arba lygiavertė). Kompiuteris privalo turėti *Windows* operacinės sistemos sertifikatą.Pastaba. Įstaigose, kur naudojamas domeninis vidinis tinklas (*Windows domain*), su perkamu kompiuteriu būtina įsigyti *Windows 10 Pro* 64 bitų versiją (arba lygiavertę). |
| 13. | Kita |  | Integruotas atminties kortelių skaitytuvas, integruotas mikrofonas ir internetinė vaizdo kamera. |

# Rekomendacijos planšetiniam kompiuteriui

# Šiuo metu vis labiau populiarėja planšetiniai kompiuteriai. Jų išskirtinis bruožas yra liečiamas ekranas ir tai, kad jie gana mažo dydžio, patogūs nešioti. Nuolatiniam darbui jie nėra tinkami. Rekomenduojamo planšetinio kompiuterio parametrai pateikti lentelėje Nr. 5.

***Lentelė Nr. 5. Rekomenduojamo planšetinio kompiuterio parametrai***

|  |  |  |  |
| --- | --- | --- | --- |
| **Eil. Nr.** |  | **Rodiklis** | **Rekomenduojama** |
| 1. | Procesorius (CPU) | 2.49GHz |
| 2. | Operatyvinė atmintis (RAM) | 4GB |
| 3. | Duomenų kaupiklis (SSD) | 60 GB |
| 4. | Ekranas | 7,9 colio (įstrižainės) „Multi-Touch“ ekranas 2 048x1 536 skiriamoji geba, 326 ppi |
| 5. | Garso posistemis | Integruotas |
| 6. | Tinklo siejiklis |  |
| 7. | Bevielio ryšio priemonės | „Wi‑Fi“ (802.11a/​b/​g/​n/​ac); dviejų juostų (2,4 GHz ir 5 GHz) |
| 8. | Jungtys | USB |
| 10. | Maitinimo šaltinis | Išorinis maitinimo šaltinis |
| 11. | Ekranas | Visiškai laminuotas ekranas. Neatspindinti danga 1.8% atspindimumas |

# Rekomendacijos monitoriui

# *Pagrindinės monitoriaus charakteristikos:*

1. **Ekrano** įstrižainė. Matuojama coliais.
2. **Skiriamoji geba (rezoliucija).** Nusako, kiek taškų sudaro ekraną.
3. **Ryškumas**. Matuojamas cd/m2. Be tinkamo ryškumo vaizdas atrodys drumstas ir lyg išplaukęs.
4. **Kontrastas.** Nusako skirtumą tarp šviesiausios baltos ir tamsiausios juodos spalvos, kurią gali rodyti ekranas.
5. **Reakcijos laikas.** Matuojamas milisekundėmis. Tai laikas, reikalingas vienam pikseliui (ekrano taškui) įsižiebti ir visiškai užgesti.

Monitorius, kaip ir kompiuteris, gali turėti skirtingus parametrus. Nuo darbo pobūdžio priklauso, pagal kokius parametrus šį įrenginį reikia pasirinkti. Paprastesnius monitorius galima rinktis kompiuteriams, kurie skirti atlikti paprastas užduotis, tokias kaip teksto apdorojimas, naudojimasis internetu, el. paštu ir pan. Jeigu ketinama apdoroti sudėtingus skaitmeninius vaizdus, garso ir vaizdo bylas, reikėtų rinktis geresnių parametrų monitorių.

Ekonominės klasės monitoriaus specifikacija pateikta lentelėje Nr. 6. Tokio monitoriaus vidutinė kaina rinkoje yra apie 120–150 Eur.

***Lentelė Nr. 6. Rekomenduojami ekonominės klasės monitoriaus parametrai***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Ekrano įstrižainė | Ne mažesnė kaip 21,5 colio. |
| 2. | Palaikoma rezoliucija | Ne mažesnė kaip 1 920 × 1 080 taškų. |
| 3. | Taško dydis | Ne didesnis kaip 0,28 mm. |
| 4. | Spalvos | Ne mažiau kaip 16,7 mln. |
| 5. | Įvesties jungtys | VGA, DVI, HDMI. |
| 6. | Ryškumas | Ne mažesnis kaip 250 cd/m2. |
| 7. | Kontrastas | Ne mažesnis kaip 50 000:1 (dinaminis). |
| 8. | Reakcijos laikas | Ne ilgesnis kaip 6 ms (iš pilkos į pilką). |
| 9. | Matomumo kampai | Ne mažiau kaip 178°/178°. |

Monitoriaus, skirto atvaizduoti aukštos kokybės vaizdus, specifikacija pateikta lentelėje Nr. 7. Tokio monitoriaus vidutinė kaina rinkoje yra apie 200–300 Eur ir daugiau.

***Lentelė Nr. 7. Rekomenduojami aukštesnės klasės monitoriaus parametrai***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Ekrano įstrižainė | Ne mažesnė kaip 23,5 colio. |
| 2. | Palaikoma rezoliucija | Ne mažiau kaip 1 920 × 1 080, IPS (arba lygiavertė) matrica. |
| 3. | Taško dydis | Ne didesnis kaip 0,28 mm. |
| 4. | Spalvos | Ne mažiau kaip 16,7 mln. |
| 5. | Įvesties jungtys | VGA, DVI, HDMI. |
| 6. | Ryškumas | Ne mažiau kaip 250 cd/m2. |
| 7. | Kontrastas | Ne mažiau kaip 50 000:1 (dinaminis). |
| 8. | Reakcijos laikas | Ne ilgesnis kaip 6 ms (iš pilkos į pilką). |
| 9. | Matomumo kampai | Ne mažiau kaip 178°/178°. |
| 10. | Kalibravimo galimybė | Monitorius, skirtas skaitmeniniams skenuotiems vaizdams apdoroti, privalo turėti kalibravimo galimybę. |

## Rekomendacijos monitoriaus kalibratoriui

Monitoriaus kalibratorius dažniausiai naudojamas tik profesionaliam darbui su skaitmeniniais vaizdais ar vaizdo įrašais. Pagrindiniai monitorių kalibratorių naudotojai yra dizaineriai, maketuotojai, fotografai ir kiti vartotojai, savo monitoriuose norintys matyti jiems aktualias spalvas. Kalibruoti spalvas galima bet kokiuose įrenginiuose, kuriuose naudojamos spalvos: LCD/CRT tipo monitoriuose, taip pat nešiojamų kompiuterių ekranuose. Tačiau kokybiškas kalibravimas galimas tik monitoriuose, turinčiuose IPS (arba lygiavertę, pvz., PLS) matricą.

Monitoriams kalibruoti yra naudojami specialūs įrenginiai: kalibratoriai, spektrofotometrai, kolorimetrai. Kai kurie profesionalių monitorių gamintojai patys gamina kalibratorius, kuriuos, perkant monitorių, galima įsigyti papildomai. Kalibratoriai ar spektrofotometrai gali būti ir kito prekės ženklo nei monitorius – jie yra universalūs ir tinka daugumai monitorių modelių.

Praktiškai visi rinkoje siūlomi kalibratoriai gali būti naudojami muziejuose apdorojant skaitmeninius vaizdus. Jų kaina svyruoja nuo 150 iki 500 Eur. Rekomenduojamo monitoriaus kalibratoriaus parametrai pateikti lentelėje Nr. 8.

***Lentelė Nr. 8. Rekomenduojami monitoriaus kalibratoriaus parametrai***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Tipas | LCD monitoriaus spalvų kalibratorius. |
| 2. | *Gama* pasirinkimas | Ne mažiau kaip 4 pasirinkimai: nuo 1,8 iki 2,4. Min. žingsnis – 0,2. |
| 3. | Spalvos temperatūra | Ne mažiau kaip 4 pasirinkimai. |
| 4. | Kitos savybės | Automatinis ICC profiliavimas. |
| 5. | Komplektacija | Komplektuojamas su kalibravimo programine įranga, montavimo ant LCD monitorių įranga ir kalibratoriaus apsauginiu dangteliu. |
| 6. | Sąsaja | USB |

# Rekomendacijos vaizdų skenavimo įrenginiams

## Pagrindinės skenerių charakteristikos

1. **Optinė rezoliucija.** Matuojama taškų skaičiumi viename colyje (dpi).
2. **Mechaninė rezoliucija.** Nurodo mechaninę (išilginę) skiriamąją gebą, priklausančią nuo galvutės traukimo variklio žingsnelių ilgio ir tikslumo.
3. **Spalvų gylis (*Color Depth*)**. Rodo, kiek spalvų skeneris gali nuskenuoti.
4. ***Dmax*** – optinio tankio diapazonas (dinaminis diapazonas). Optinis tankis – tai skenuojamos medžiagos fizinė savybė, rodanti medžiagos optines charakteristikas. Absoliučiai skaidrios medžiagos optinis tankis D = 0, o absoliučiai juodos – D = 4.

Jungtis. Kuo jungtis tarp skenerio ir kompiuterio greitesnė, tuo greičiau perduodama nuskenuota informacija. Nedideliems skenuotiems vaizdams visiškai pakanka USB 2.0 jungties. Dideliems (A3 formato ir daugiau) ir aukštos skiriamosios gebos bei didelio spalvų gylio skenuotiems vaizdams rekomenduojama USB 3.0 jungtis, kuri yra iki 10 kartų spartesnė. Kai kurie skeneriai turi gana sparčią *IEEE-1394* (*Firewire*) jungtį, tačiau ji palaikoma tik *macOS* operacinėje sistemoje (*Windows* operacinė sistema šios jungties nepalaiko), todėl naudojama jungiant skenerį prie *Apple* kompiuterių, kuriuose veikia *macOS*.

Vaizdų skenavimo įrenginius (skenerius arba skaitytuvus) naudojame skenuodami fotografijas ar kitus plokščius objektus (pvz., grafikos kūrinius, laiškus, kai kuriuos tekstilės objektus).

Dažniausiai naudojamos skiriamosios gebos yra šios: 300 dpi (skirta daugiausia teksti- niams dokumentams (knygoms) ir didesniems plokštuminiams objektams skenuoti), 600 dpi (skirta vidutinio dydžio plokštuminiams objektams skenuoti), 1 200 dpi ir 2 400 dpi (skirta, priklausomai nuo dydžio, fotojuostoms (pozityvams ir negatyvams) skenuoti). Itin aukštos kokybės vaizdams išgauti reikalinga mažiausiai 4 800 dpi skiriamoji geba.

Taip pat reikia išsiaiškinti, ar nurodoma skiriamoji geba yra interpoliuota, ar ne. Interpoliuota skiriamoji geba reiškia, kad programinė įranga papildomus taškus įterpia tarp jau nuskenuotųjų ir tokiu būdu dirbtinai (programiškai) padidina skiriamąją gebą (tai kokybės nuskenuotam vaizdui mažai prideda, tik žymiai padidina nuskenuoto vaizdo bylos dydį). Neinterpoliuota (optinė) skiriamoji geba reiškia, kad taškų yra tiek, kiek jų gali nuskenuoti pats įrenginys. Todėl, renkantis skenerį, visada reikia atsižvelgti į maksimalią optinę skiriamąją gebą, o ne į interpoliuotąją.

Lentelėje Nr. 9 pateikta aukštos kokybės A3 formato universalaus, skirto tiek plokštumi- niams objektams, tiek fotojuostoms skenuoti, skenerio specifikacija. Tokio skenerio vidutinė kaina rinkoje yra apie 5 500 Eur.

***Lentelė Nr. 9. Rekomenduojamo aukštos kokybės A3 formato skenerio, skirto didesniems nei A4 formato plokštuminiams objektams, fotojuostoms ir skaidrėms skenuoti, parametrai***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Skenerio tipas | Planšetinis (angl. *flatbed*) spalvotas vaizdų ir fotojuostų skeneris. |
| 2. | Apšvietimo lempos tipas | Fluorescencinė ksenono dujų lempa. |
| 3. | Optinė skenavimo raiška | Ne mažiau kaip 2 400 × 4 800 dpi. |
| 4. | Optinis tankis | Ne mažiau kaip 3,8 Dmax. |
| 5. | Skenavimo spalvų gylis | Ne mažiau kaip 48 bitų / 48 bitų (*Color Input/Output*), ne mažiau kaip 16 bitų / 16 bitų (*Monochrome Input/Output*). |
| 6. | Skenuojamų dokumentų formatas | A3, A4, A5, B4, B5. |
| 7. | Fotojuostų skenavimo tipas | Naudojamos dvi atskiros lempos. |
| 8. | Skenuojamų fotojuostų laikikliai | Pritaikyti laikyti 35 mm pločio fotojuostoms, vidutinio formato (*Medium Format*) 120/220 tipo fotojuostoms, 4 × 5 colių fotojuostoms. |
| 9. | Sąsajos su kompiuteriu | USB 2.0 arba spartesnė. |
| 10. | Dokumento formatas | JPG, TIFF, Multi-TIFF, PDF. |

Lentelėje Nr. 10 pateikiami aukštos kokybės A4 formato skenerio parametrai. Tokio skenerio vidutinė kaina rinkoje yra apie 800 Eur.

***Lentelė Nr. 10. Rekomenduojamo aukštos kokybės A4 formato skenerio, skirto plokštuminių objektų, fotojuostų ir skaidrių skenavimo darbams, parametrai***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Skenerio tipas | Planšetinis (angl. *flatbed*) spalvotas vaizdų ir fotojuostų skeneris. |
| 2. | Apšvietimo lempos tipas | CCD matrica su mikroobjektyvu ir aukšto dažnio optika. |
| 3. | Optinė skenavimo raiška | 4 800 × 9 600 dpi. |
| 4. | Optinis tankis | Ne mažiau kaip 3,8 Dmax. |
| 5. | Skenavimo spalvų gylis | Ne mažiau kaip 48 bitų / 48 bitų (*Color Input/Output*), ne mažiau kaip 16 bitų / 16 bitų (*Monochrome Input/Output*). |
| 6. | Skenuojamų dokumentų formatas | A4. |
| 7. | Fotojuostų skenavimo tipas | Naudojamos dvi atskiros lempos. |
| 8. | Skenuojamų fotojuostų laikikliai | Pritaikyti laikyti 35 mm pločio fotojuostoms, vidutinio formato (*Medium Format*) 120/220 tipo fotojuostoms, 4 × 5 colių fotojuostoms. |
| 9. | Sąsajos su kompiuteriu | USB 2.0 arba spartesnė. |
| 10. | Dokumento formatas | JPG, TIFF, Multi-TIFF, PDF. |

Lentelėje Nr. 11 pateikiama vidutinių parametrų A4 formato skenerio specifikacija. Tokio skenerio vidutinė kaina rinkoje yra apie 250 Eur.

***Lentelė Nr. 11. Rekomenduojamo vidutinių parametrų A4 formato skenerio, skirto plokštuminiams objektams, fotojuostoms ir skaidrėms skenuoti, parametrai***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Skenerio tipas | Planšetinis (angl. *flatbed*) spalvotas vaizdų ir fotojuostų skeneris. |
| 2. | Apšvietimo lempos tipas | CCD matrica. |
| 3. | Optinė skenavimo raiška | 4 800 × 9 600 dpi. |
| 4. | Optinis tankis | Ne mažiau kaip 3 Dmax. |
| 5. | Skenavimo spalvų gylis | Ne mažiau kaip 48 bitų / 48 bitų (*Color Input/Output*), ne mažiau kaip 16 bitų / 16 bitų (*Monochrome Input/Output*). |
| 6. | Skenuojamų dokumentų formatas | A4. |
| 7. | Fotojuostų skenavimo tipas | Naudojamos dvi atskiros lempos. |
| 8. | Skenuojamų fotojuostų laikikliai | Pritaikyti laikyti 35 mm pločio fotojuostoms ir skaidrėms, vidutinio formato (*Medium Format*) 120/220 tipo fotojuostoms. |
| 9. | Sąsajos su kompiuteriu | USB 2.0 arba spartesnė. |
| 10. | Dokumento formatas | JPG, TIFF, Multi-TIFF, PDF. |

Lentelėje Nr. 12 pateikiama aukštesnių parametrų fotojuostų skenerio specifikacija. Tokio skenerio vidutinė kaina rinkoje yra apie 3500 Eur.

***Lentelė Nr. 12. Rekomenduojamo Slide/Film skeneris skirtas 35mm ir vidutinio formato (120) fotojuostoms ir skaidrėms skenuoti.***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Skenerio tipas | Filmų ir fotogarafijų skaneris (angl. *film and photo*) |
| 2. | Apšvietimo lempos tipas | LED |
| 3. | Optinė skenavimo raiška | Kintama raiška, priklausomai nuo skanuojamo objekto, nuo 4800dpi iki 6400dpi |
| 4. | Optinis tankis | 4.0 |
| 5. | Skenavimo spalvų gylis | Ne mažiau kaip 48 bitų / 48 bitų (*Color Input/Output*), ne mažiau kaip 16 bitų / 16 bitų (*Monochrome Input/Output*) |
| 6. | Skenuojamų dokumentų formatas | 35 mm skaidrės, 4x5 colių ir didesnio formato 8x10 colių foto ir kino juostos. |

# 3D skeneriai

3D skeneriai naudoja struktūrizuotos šviesos technologiją didelės raiškos skaitmeniniam realių objektų 3D nuskaitymui. Šios sistemos puikia tinka mokslo įstaigoms, vizualinių efektų studijoms bei mokslo laboratorijoms, kuriose 3D nuskaitymo duomenys reikalingi vizualizacijai ir matavimo tikslams. 3D skenerio parametrai pateikti lentelėje Nr. 13.

***Lentelė Nr. 13.* 3D skenerio parametrai**

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Skenerio tipas | 3D |
| 2. | Apšvietimo tipas | Struktūruota šviesa |
| 3. | Skenavimo raiška | 0,07 mm |
| 4. | Skenuojamo lauko dydis | 265x225 – 375x345 mm |
| 5. | Skanuojamo objekto dydis | Nenurodomas |
| 6. | Skenuojamų dokumentų formatas | 3D3, ASC, FBX, OBJ, PLY, STL |

# 3D skenavimas fotogrametrijos metodu

Kuriant trimačius objektų vaizdus šiuo metu vis dažniau naudojamas naujas gana nesudėtingas ir pigus fotogrametrijos metodas. **Fotogrametrija** iš fotonuotraukų nustatomos objektų formos ir matmenys, padėtis erdvėje. Fotografuojama fotokamera, panoraminiu ar kitu fotoaparatu. Čia pateikiama nuoroda į trumpą filmuką, kuriame parodyta, kaip tai daroma <https://www.youtube.com/watch?v=ye-C-OOFsX8>.

# Rekomendacijos spausdintuvams

Renkantis spausdintuvą ar daugiafunkcinį įrenginį, reikia atsižvelgti į būsimus poreikius, taip pat reikia išsiaiškinti:

* 1. kokios planuojamos spausdinimo/kopijavimo apimtys;
	2. ar reikės spausdinti ir spalvotus vaizdus;
	3. ar įrenginiu naudosis vienas žmogus, ar daugiau.

Reikėtų apsispręsti, ar perkamas pigus įrenginys, bet su didelėmis eksploatacinėmis išlaidomis (rašaliniai spausdintuvai, rašaliniai daugiafunkciniai įrenginiai), ar brangesnė įranga (lazeriniai įrenginiai), kurios naudojimo savikaina yra maža.

Jei bus spausdinama pakankamai retai (kelis kartus per mėnesį, 1–2 kartus per savaitę), rekomenduojama pirkti rašalinį spalvotą daugiafunkcinį įrenginį – spausdinimo, kopijavimo ir skenavimo aparatą viename įrenginyje. Jei žinome, kad eksploatacijai skirtas lėšas reikės taupyti, prieš perkant verta išsiaiškinti, ar bus įmanoma papildyti jau naudotas kasetes.

## Spausdintuvų pagrindiniai parametrai

## Taškų skaičius colyje (dpi). Būna tokie variantai: 600 × 600, 1 200 × 1 200. Kuo daugiau taškų, tuo detalesnį ir aiškesnį vaizdą galima atspausdinti.

## Spausdinamų puslapių skaičius per minutę. Kuo didesnis, tuo geriau. Rekomenduojama nuo 20 p./min. ir daugiau.

Jungtis su kompiuteriu. Turi būti mažiausiai USB 2.0 jungtis. Jei spausdintuvas jungiamas į vietinį tinklą, privalo turėti LAN (*Ethernet*) jungtį. Dėtuvės dydis – nuo 250 lapų. Spausdinimo formatai. Kuo jų palaikoma daugiau, tuo geriau. Populiariausi yra A4 formato spausdintuvai. Didesni ir brangesni – A3 formato.

Jei spausdinama kasdien ir įrenginiu naudojasi bent keli darbuotojai, rekomenduojama įsigyti lazerinį įrenginį. Jis yra brangesnis, bet eksploatavimo išlaidos yra daug mažesnės, negu rašalinio spausdintuvo.

Lazerinį spausdintuvą reikia rinktis pagal poreikius, įvertinus tai, ar bus spausdinama ant didelio (A3) formato popieriaus lapų, ar užteks A4. Rekomenduojamo įsigyti A4 formato lazerinio spausdintuvo minimalūs reikalavimai pateikiami lentelėje Nr. 12.

***Lentelė Nr. 12. Rekomenduojamo A4 formato lazerinio spausdintuvo parametrai***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Tipas, rezoliucija | Lazerinis spausdintuvas. Ne mažiau kaip 1 200 × 1 200 dpi. |
| 2. | Spausdinamo popieriaus formatai | A4, A5, A6, C5, LETTER. |
| 3. | Spausdinimo greitis | Ne mažiau kaip 20 p./min. |
| 4. | Padavimo popieriaus dėtuvės talpa | Ne mažiau kaip viena dėtuvė, talpinanti 250 lapų. |
| 5. | Spausdinimo krūvis | Ne mažiau kaip 50 000 lapų per mėnesį. |
| 6. | Atmintis | Ne mažesnė nei 128 MB standartinė atmintis. Galimybė plėsti iki 384 MB arba daugiau. |
| 7. | Jungtis | USB 2.0, LAN (jei bus jungiamas į bendrą kompiuterių tinklą). |

# 3D spausdintuvai

3D spausdinimas yra tūrinis spausdinimas trimatėje erdvėje. Gautas spaudinys turi tris matmenis – aukštį plotį ir storį. Spausdinimui dažniausiai naudojama speciali plastikinė viela. Norint spausdinti objektus reikia turėti trimatį skaitmeninį objekto modelį (brėžinį). Jį galimą sukurti naudojantis kompiuterinio dizaino ir CAD programine įranga. 3D modelių taip pat galima rasti ir internete. Skaitmeninis 3D modelis, naudojantis specialiais arba integruotais įrankiais, turi būti išsaugomas STL formatu ir tada siunčiamas į spausdintuvą. Spausdintuvas, lipdydamas sluoksnį po sluoksnio, sukuria realų modelio atvaizdą, kurį galima apčiuopti. Lentelėje Nr. 13 pateikti nesudėtingo 3D spausdintuvo parametrai.

***Lentelė Nr. 13. 3D spausdintuvo parametrai***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Tipas  | 3D spausdintuvas |
| 2. | Spausdinamos detalės dydis | 220\*220\*250 mm |
| 3. | Spausdinimo greitis | 180 mm/s |
| 4. | Spausdinimo filomentas | 1.75 mm ABS/PLA,WOOD,FLEXIBLE,Carbon firber |
| 5. | Failų formatas | OBJ, G-Code, STL |
| 6. | Spausdinimo galvutės temperatūra | Maks 255℃ |
| 7. | Jungtis | USB, mikro SD |

# Rekomendacijos USB atmintukams

USB atmintukas (*flash drive*) yra skirtas patogiam ir greitam duomenų perkėlimui iš vieno kompiuterio į kitą. USB atmintuko duomenų perdavimo greitis matuojamas megabaitais per sekundę (MB/s). Didesnis parametras reiškia, kad kopijuojant duomenys jie greičiau perkeliami į atmintuką. Duomenų perkėlimo greitis priklauso nuo USB jungties standarto: USB 2.1 atmintukas yra iki 10 kartų lėtesnis už USB 3.0 atmintuką, tačiau jo pakanka nedideliam duomenų kiekiui perkelti. Sparčiai tobulėjant įrangai, reikalaujama vis aukštesnės vaizdų kokybės, o tai sąlygoja vis didėjantį perkeliamų duomenų kiekį. Todėl rekomenduojama rinktis atmintuką su USB 3.0 jungtimi. Pažymėtina, kad, norint išnaudoti maksimaliai galimą USB 3.0 atmintuko spartą, būtina, kad ir kompiuteris turėtų USB 3.0 jungtį.

Lentelėje Nr. 14 pateikiama šiuo metu rekomenduojamo įsigyti 32 GB talpos USB atmintuko specifikacija. Jo kaina rinkoje yra apie 10–15 Eur.

***Lentelė Nr. 14. Rekomenduojamo 32 GB USB atmintuko parametrai***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Talpa | 32 GB. |
| 2. | Jungties tipas | USB 3.0 (suderinama su USB 2.0). |
| 3. | Greitis | Įrašymo – ne mažesnis kaip 40 MB/s, skaitymo – ne mažesnis kaip 80 MB/s. |

Lentelėje Nr. 15 pateikiama šiuo metu rekomenduojamo įsigyti 64 GB talpos USB atmintuko specifikacija. Jo kaina rinkoje yra apie 20–30 Eur.

***Lentelė Nr. 15. Rekomenduojamo 64 GB USB atmintuko parametrai***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Talpa | 64 GB. |
| 2. | Jungties tipas | USB 3.0 (suderinama su USB 2.0). |
| 3. | Greitis | Įrašymo – ne mažesnis kaip 50 MB/s, skaitymo – ne mažesnis kaip 100 MB/s. |

Lentelėje Nr. 16 pateikiama šiuo metu rekomenduojamo įsigyti 128 GB talpos USB atmintuko specifikacija. Jo kaina rinkoje yra apie 40–60 Eur.

***Lentelė Nr. 16. Rekomenduojamo 128 GB USB atmintuko parametrai.***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Talpa | 128 GB. |
| 2. | Jungties tipas | USB 3.0 (suderinama su USB 2.0). |
| 3. | Greitis | Įrašymo – ne mažesnis kaip 50 MB/s, skaitymo – ne mažesnis kaip 100 MB/s. |

# Rekomendacijos išoriniam kietajam diskui

Išorinis kietasis diskas skirtas ilgai ar laikinai saugoti duomenis, atsarginių duomenų kopijoms kurti, dideliam kiekiui duomenų perkelti į kitas laikmenas ir kt. Išorinio kietojo disko duomenų perdavimo greitis matuojamas megabaitais per sekundę (MB/s). Kuo šis parametras didesnis, tuo greičiau duomenys perkeliami į diską. Greitis priklauso nuo USB jungties standarto: USB 2.0 jungtis yra iki 10 kartų lėtesnė už USB 3.0 jungtį, tačiau jos pakanka nedideliam duomenų kiekiui perkelti. Kadangi išorinis kietasis diskas skirtas dideliems duomenų kiekiams saugoti, rekomenduojama rinktis diską su USB 3.0 jungtimi.

Taip pat reikėtų atsižvelgti į disko apsisukimų skaičių per minutę (rpm). Populiariausi yra diskai, kurių apsisukimo greičiai – 5 400 rpm ir 7 200 rpm. Kainų skirtumas tarp jų nėra ženklus, todėl rekomenduojamas išorinio disko apsisukimų skaičius turėtų būti 7 200 rpm.

Diskai yra dviejų pagrindinių tipų: 3.5“ (didesni) ir 2.5“ (mažesni). Išoriniai 2.5“ diskai dažniausiai būna 5 400 rpm greičio, jungiami prie kompiuterio USB 3.0 kabeliu (jis atlieka ir disko maitinimo funkciją). Išoriniai 3.5“ diskai būna dažniausiai 7 200 rpm greičio, jiems būtinas papildomas maitinimas, todėl komplektacijoje turi būti ne tik USB 3.0 duomenų perdavimo kabelis, bet ir atskiras maitinimo kabelis (*AC adapter*).

Lentelėse Nr. 15 ir Nr. 18 pateikiamos rekomenduojamo įsigyti išorinio kietojo disko (atitinkamai 2.5“ ir 3.5“ tipų) specifikacijos. Šių įrenginių vidutinė kaina rinkoje prasideda nuo 60 Eur (2.5“ tipas) ir 80 Eur (3.5“ tipas).

***Lentelė Nr. 17. Rekomenduojamo 2.5“ išorinio kietojo disko parametrai***

|  |  |  |
| --- | --- | --- |
| **Eil. Nr.** | **Rodiklis** | **Rekomenduojama** |
| 1. | Talpa | Ne mažiau kaip 1 TB. |
| 2. | Disko greitis | 5 400 arba 7 200 rpm. |
| 3. | Jungtis | USB 3.0. |
| 4. | Spartinančioji atmintis (*cache*) | Ne mažiau kaip 8 MB. |
| 5. | Kita | Rinkinyje turi būti USB 3.0 kabelis. |

***Lentelė Nr. 18. Rekomenduojamo 3.5“ išorinio kietojo disko parametrai***

|  |  |  |  |
| --- | --- | --- | --- |
| **Eil. Nr.** |  | **Rodiklis** | **Rekomenduojama** |
| 1. | Talpa |  | Ne mažiau kaip 2 TB. |
| 2. | Disko greitis | 7 200 rpm. |
| 3. | Jungtis |  | USB 3.0. |
| 4. | Spartinančioji atmintis (*cache*) | Ne mažiau kaip 64 MB. |
| 5. | Kita |  | Rinkinyje turi būti USB 3.0 kabelis ir maitinimo kabelis (*AC adapter*). |

# Rekomendacijos foto įrangai

## Pagrindinės fotoaparatų charakteristikos:

1. **Fotoaparato tipas.**
2. **Objektyvo židinio nuotoliai.**
3. **Jutiklio (vaizdo matricos) dydis.**

##

## *Bendros rekomendacijos foto technikai*

1. SLR tipo („veidrodinė“) šiuo metu mažai naudojamos.
2. MILC tipo beveidrodiniai skaitmeniniai fotoaparatai (mirrorless interchangeable-lens camera)
3. Keičiama optika.
4. Galimybė fotografuoti RAW formatu.
5. Objektyvai (36 × 24 mm dydžio kadrui):

## Riboto biudžeto pasirinkimas:

24–105 mm kintamo židinio nuotolio objektyvas.

## Vidutinio biudžeto pasirinkimas:

24–70 mm kintamo židinio nuotolio objektyvas;

85 mm fiksuoto židinio nuotolio objektyvas.

## Didelio biudžeto pasirinkimas:

85 mm fiksuoto židinio nuotolio objektyvai.

***Trikojis:***

1. Maksimali apkrova – nuo 5 kg.
2. Galimybė komplektuoti su pasirinkta viršutine dalimi („galva“).
3. „Galvos“ tipas – trikryptė su greito kameros tvirtinimo kaladėle.

***Šviesos šaltiniai:***

1. Renkantis stacionarius (studijos) šviesos šaltinius rekomenduojamas kiekis – 2 vnt. ir daugiau.
2. Renkantis blykstę rekomenduojamas orientacinis skaičius (angl. *guide number*) – ne mažiau kaip 34.

3. Rekomenduojama rinktis to paties gamintojo fotokamerą ir blykstę.

***Laikmena:***

1. Rekomenduojama naudoti fotokameros gamintojo nustatyto tipo duomenų laikmeną (CF ar SD kortelę).

2. Rekomenduojama geriau įsigyti kelias 16 arba 32 GB korteles, nei vieną 64 ar 128 GB kortelę – jei kortelė sugestų, būtų prarasta mažiau duomenų.

# Rekomendacijos programinei įrangai

## Skaitmeninių vaizdų apdorojimo programos

Pagrindiniai darbai, kuriuos atlieka skaitmenintojai, koreguodami skenuotus vaizdus:

1. Spalvinės gamos, kontrasto šviesumo koregavimas siekiant, kad skaitmeninis vaizdas kiek įmanoma labiau atitiktų originalą.
2. Skenuotų vaizdų apkarpymas.
3. Didinimas / mažinimas.
4. Eksportavimas į kitus bylų formatus (TIFF, JPG ir kt.).
5. Skaitmeninis retušavimas.
6. Spalvinės korekcijos.
7. *Unsharp mask* – vaizdo ryškumo korekcija (pradinis skaitmeninis vaizdas dažnai būna neraiškus).
8. *Levels, curves* – vaizdą nusakančios histogramos (vaizdo pustonius vaizduojančio grafiko / diagramos) keitimo įrankiai.
9. Histogramų koregavimas norint tamsinti / šviesinti, didinti / mažinti kontrastą.
10. Skaitmeninės bylos dydžio keitimas, iškirpimas.
11. *Automation: batch* – filtrų taikymas skaitmeninių bylų grupei. Naudojami bylų tipai: TIFF, JPG, BMP, DNG, RAW.

Norint greitai apdoroti skenuotą vaizdą, galima naudoti *IrfanView* programą (nemokama). Naudojant šią programą galima apkirpti vaizdą, pakeisti jo dydį ar bylos tipą (eksportavimas), koreguoti šviesumą, kontrastą, pašalinti raudonų akių efektą ir pan. Tačiau ši programa yra labiau pritaikyta paprastam vartotojui, neturinčiam poreikio išgauti aukštos kokybės skaitmeninius vaizdus.

Platesniam skaitmeninių vaizdų apdorojimui, be *IrfanView*, rekomenduojamos kitos programos:

***Photoshop***– tai viena populiariausių ir galingiausių skaitmeninių vaizdų apdorojimo programų. Ši programa turi žymiai daugiau galimybių, yra labai populiari tarp dizainerių, dailininkų, fotografų. Jos kaina kultūros paveldo ir švietimo įstaigoms (tarp jų ir muziejus) yra apie 200 Eur (vieneriems metams).

***Affinity Photo***– neseniai rinkoje atsiradusi skaitmeninių vaizdų apdorojimo programa. Ji savo vartotojo sąsaja panaši į *Photoshop*, turi daug puikių galimybių ir gali būti labai gera alternatyva *Photoshop* programai. *Affinity Photo* licencijos kaina šiuo metu yra 55 Eur (neribotam laikui).

***GIMP***– atvirojo kodo programa (nemokama), savo galimybėmis beveik nenusileidžianti programai *Photoshop*. Ji nuolatos tobulinama, turi itin daug nemokamų įskiepių (*plug-in*) papildomiems darbams atlikti. Tačiau prie *GIMP*, kaip ir prie kiekvienos naujos programos, reikia laiko priprasti ir išmokti naudojant ją atlikti visas norimas funkcijas.

Daugiau informacijos apie programas, skirtas skaitmeniniams vaizdams apdoroti, galite rasti internete šiuo adresu:

<https://en.wikipedia.org/wiki/Comparison_of_raster_graphics_editors>

## Tekstų redagavimui, darbui su lentelėmis skirtos ir kitos naudingos programos

Populiariausias šiuo metu – visų žinomas *Microsoft Office* (toliau – *MS Office*) paketas (2016 metų versija ir naujesnė). Jo kaina mokymo įstaigoms (taip pat ir muziejams) yra apie 110 Eur (*MS Office Professional Plus 2016 Academic* licencija). Jei neplanuojama dirbti su *Access* duomenų bazėmis, visiškai pakanka standartinės versijos (*MS Office Standard 2016 Academic* licencija, apie 80 Eur).

Populiarios yra ir *LibreOffice* bei *OpenOffice* programos, kurios yra nemokamos. Jos turi tas pačias funkcijas, kaip ir *MS Office*, ir net daugiau (pvz., PDF bylų redagavimas), be to, yra visiškai suderinamos su visais *Microsoft* skaitmeninių bylų standartais.

Skaitmeninių bylų archyvavimo programos – *7-Zip, ZipGenius*. Jos yra nemokamos, ir jų visiškai pakanka norint siųsti suspaustus dokumentus elektroniniu paštu ar perkelti juos į archyvines laikmenas.

Taip pat dažnai naudojama nemokama PDF bylų atidarymo programa *Adobe Acrobat Reader DC* (anksčiau vadinosi *Adobe Reader*).

Iš rekomenduojamų interneto naršyklių (pvz., darbui su LIMIS sistema) rekomenduojama naudoti *Google Chrome*, *Mozilla Firefox, Microsoft Edge* (tik *Windows 10* aplinkoje) ir *Opera*.

# Priemonės, naudojamos vaizdo konferencijoms,nuotoliniam mokymui

Norint organizuoti vaizdo konferenciją ar nuotolinius mokymus yra būtinos šios priemonės

1. Žmogus, gebanatis paruošti įrangą ir registruoti (administruoti dalyvių informaciją).
2. Vaizdo kamera (gali būti integruota kompiuteryje).
3. Mikrofonas (gali būti integruotas kompiuteryje).
4. Kompiuteris su interneto ryšiu.
5. Specializuota programinė įranga.

Šiuo metu rinkoje yra pakankamai platus pasirinkimas specializuotos vaizdo konferencijų įrangos. Priimant sprendimą, kokią įrangą verta įsigyti, reikia atsižvelgti į jos poreikius ir galimybes ją aptarnauti vietoje. Programinės įrangos skirtos vaizdo ar nuotolinių mokymų organizavimui taip pat yra paltus pasirinkimas. Programos būna mokamos ir nemokamos. Keletas tokių programų pavyzdžių:

1. GOOGLE G SUITE FOR EDUCATION.
2. EMA – Elektroninė mokymosi aplinka.
3. MOODLE.
4. ZOOM.

Parengė LDM filialas LM ISC LIMIS